RESOLUCIÓN do 19 de abril de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta da comisión paritaria do convenio colectivo do persoal laboral do Concello de Poio.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 30/05/2005

Vista a acta da comisión paritaria do convenio colectivo do persoal laboral do Concello de Poio, con número de código 3603742, que tivo entrada no rexistro único do edificio administrativo da Xunta de Galicia en Vigo o día 8-4-2005, subscrita en representación da parte económica pola representación do concelllo, e da parte social, polo comité de persoal, en data do 1-3-2005, e aprobada polo Pleno da Corporación en sesión ordinaria o día 29-3-2005. De conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 19 de abril de 2005.
Joaquín Macías Sánchez
Delegado provincial de Pontevedra
Acta
Na Casa do Concello de Poio, ás 13.30 horas do martes día 1 de marzo de 2005, reúnense os compoñentes da comisión paritaria mixta, de interpretación, vixilancia, estudo e aplicación do convenio colectivo para o persoal laboral deste Concello de Poio, presidida por Xulio Barreiro Lubián, concelleiro delegado de persoal do Concello de Poio; en
representación da CIG: María José Rodríguez Martínez; en representación do CSI-CSIF: Miguel Martínez Chapela; secretaria-delegada: Mª Jesús Pousada Vicente, coa finalidade de tratar os seguintes asuntos:
-Retribución polo concepto de complemento de antigüidade.
A iniciativa da CIG, á que se suma o representante do CSI-CSIF, na que se solicita o percibo do complemento de antigüidade polo persoal laboral temporal con máis de tres anos de permanencia no concello, así como facelo extensivo ao persoal funcionario interino.
Acórdase por ambas as partes que a partir do mes de marzo se faga efectivo o pagamento do complemento de antigüidade (non con carácter retroactivo).
En relación co persoal interino, Xulio Barreiro Lubián manifesta que tamén lle parece lóxico que este persoal perciba trienios, pero pensa que non é viable porque a lei non o permite, no obstante pedirase informe do secretario do concello.
-Conversión de contratos temporais en interinos.
A comisión acorda que a ruptura dos contratos temporais coa empresa, ademais de recibir o correspondente finiquito, nos sucesivos contratos ten que mediar polo menos un período superior a aquel establecido legalmente para a reclamación por despedimento (20 días hábiles).
-Contratos de servizo de axuda a domicilio.
A comisión acorda que dentro do convenio colectivo se estableza a categoría de auxiliar de axuda a domicilio, equiparando o seu salario á categoría de limpadora (a tempo parcial), anexo III para o persoal laboral do Concello de Poio.
E, non habendo máis asuntos que tratar, para os efectos oportunos, levántase a sesión ás 14.45 horas, da que como secretaria dou fe.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA